《哭侄阿乘三首 其三》
明代·皇甫汸

长鱼疲侍疾，季琰妙通禅。毁性安疏节，无生得大年。

松邱成异代，花径隔重泉。一见西河泣，谁能不泫然。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。